
Da li je vjerodostojan ***[hadis](https://pitajucene.com/search/Hadis/questions/ "Pretraži pitanja o hadisima")***: “Skoro da siromaštvo nije postalo nevjerstvo”?


* 
* 
* 
* 
* 
* 
* 

 
Da li je ispravan hadis o siromaštvu?

Postoji ***[hadis](https://pitajucene.com/search/Hadis/questions/ "Pretraži pitanja o hadisima")*** u kojem stoji: *“Skoro da siromaštvo nije postalo nevjerstvo.”* Zabilježili su ga: imam Bejheki, u djelu *Šuabul-iman*, 5/267/6612, Muhammed el-Kudai, u djelu *Musneduš-šihab*, 1/342/586, i Ukajli, u djelu *Ed-Duafa*, 4/206/1790, od Enesa, radijallahu anhu, a on od Poslanika, ﷺ.  Ibn Redžeb u svojim opaskama na *Ihjau ulumid-din*, 3/231, navedeno predanje ocijenio je slabim. Slabim ga također smatraju: Ibn Dževzi, Zehebi, Menavi, Mubarekfuri, Adžluni i neki drugi. Albani ga je, također, ocijenio neispravnim, i to u djelima *Daiful-džamia*, str. 605/4148, i *Es-Silsiletud-daifa*, 9/77/4080. Šejh Mubarekfuri u djelu *Tuhfetul-ahvezi*, 10/45, tvrdi da su ove riječi prenesene vjerodostojnim putem, ali kao izreka Ebu Seida el-Hudrija, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


